6. Vedtagelse af Lokalplan nr. 388 Boligområde ved [adresse] i [adresse] (Åben)
Tidl. politisk behandling PL-U, 02.11.23, pkt. 1, BY, 28.11.23, pkt. 6
Forventet sagsgang
PL-U, ØK, BY
Lovgrundlag
Planloven
SAGENS INDHOLD
Byrådet skal i denne sag tage endelig stilling til ”Forslag til lokalplan nr. 388 
Boligområde ved [adresse] i [adresse]”.
Lokalplanen tager udgangspunkt i en privat bygherres ønske om at udvikle et 
boligområde med tæt-lav og åben-lav boliger med tilhørende fælles opholdsarealer og friarealer ved 
[adresse] i [adresse]. 
Lokalplanen ligger i den sydlige del af [adresse] og inden for kommuneplanramme 10.BO.1. Lokalplanen 
omfatter et areal på ca. 1,2 ha.
Formålet med lokalplanen er at skabe mulighed for opførelse af op til 16 boliger i form af tæt-lav boliger 
eller både tæt-lav og åben-lav boliger. Området opdeles i to mindre boligklynger omkring hvert sit vejforløb. 
Den nordlige boligklynge består af fire dobbelthuse eller fire fritliggende enfamiliehuse omkring en mindre 
boligvej. Den sydlige boligklynge indeholder otte boliger som fire dobbelthuse med fælles grønt areal og et 
fælles parkeringsareal. Begge boligklynger indrettes med hver sin tilkørsel fra [adresse].
Lokalplanforslaget har været fremlagt i offentlig høring i perioden 18. december 2023 til 12. februar 2024. 
Der er i perioden indkommet tre høringssvar. Høringssvarene er beskrevet i vedhæftede bilag sammen 
med Teknik og Miljøs kommentarer og indstilling. Høringssvarene er ligeledes vedhæftet.
VURDERING
De modtagne høringssvar er indsendt af beboerne på [adresse] 10 og 12 i [adresse] samt [adresse]. 
Høringssvarene omhandler fortov og bekymringer vedrørende bebyggelseshøjden i den sydlige del af 
lokalplanområdet.
Teknik og Miljø vurderer, at høringssvarene ikke skal give anledning til ændringer i lokalplanen.
ØKONOMI
Lokalplanen omfatter alene private arealer.
Lokalplanområdet er beliggende i landzone og overføres ved lokalplanens endelige vedtagelse til byzone.
I lokalplanen udlægges et fortov langs [adresse], som skal anlægges som forudsætning for ibrugtagning 
af ny bebyggelse i lokalplanområdet af den private udstykker.
Favrskov Kommune har herudover planer om at udvide fortovet så det nye fortov langs [adresse] forbindes 
med [adresse] samt videre mod syd langs [adresse]. Den planlagte udvidelse af fortovet udenfor 
lokalplanområdet fremgår ikke af lokalplan 388.
[adresse]: EMN-2022-01528
Dok-ID: 3701596
Sagsbehandler: kkro
Byråd
28. maj 2024  19:00
Lodsejer har tiltrådt en erklæring om fraskrivelse af den kommunale overtagelsespligt samt en aftale om 
forbud mod brug af sprøjtemidler.
INDDRAGELSE
Planforslagene har i overensstemmelse med planloven været i offentlig høring i perioden 18. december 
2023 til 12. februar 2024.
INDSTILLING
Direktøren for Teknik og Miljø indstiller til Byrådet:
1.
At ”Forslag til lokalplan nr. 388 Boligområde ved [adresse] i [adresse]” vedtages uden ændringer.
BESLUTNING
Plan- og Landdistriktsudvalget, 2. maj 2024:
Fraværende: Ingen
Indstilles godkendt.
Økonomiudvalget, 21. maj 2024:
Fraværende: Ingen
Indstilles godkendt.
Byrådet, 28. maj 2024:
Fraværende: Rita Olsen, Gunnar Holst
Godkendt.
Bilag

Modtagne høringssvar (3702822)

Vurdering af høringssvar (3700898)

Forslag til Lokalplan nr. 388 (3610611)
